[{"text_idx": "#000002", "text": "Jeux mois de l\u2019Europe 2008"}, {"text_idx": "#000011", "text": "27 rue de la Re\u0301publique -Nancy"}, {"text_idx": "#000018", "text": "Tiu placo, pli eta kaj pli intima, enas la arkitekturan tuton de la 18a jarcento definita de Unesko. G\u0302ia nomo devenas de la alianco inter la dinastio de Loreno kaj la dinastio de Francio. En ties centro, Paolo Ludoviko Cyffle\u0301 (Sifle) kreis rimarkindan fontanon inspiritan de la fontano de \u00ab Bernin \u00bb (Berna) de la place \u00ab Navone \u00bb (Navon) en Romo."}, {"text_idx": "#000019", "text": "La Placo, iam nomita \u00ab Sankta \u00bb Stanilas, estas elemento de la arkitektura tuto konstruita de Emmanuel He\u0301re\u0301 (inspirita de lia suvereno, kiu interesig\u0302is pri la arkitekturo kaj la filozofio). Tiu sobra placo, kies latero mezuras 90 m, kreskis sur la grundoj de la duka legomg\u0302ardeno. He\u0301re\u0301 havis log\u0302ejon, kiu situig\u0302is sur la okcidenta parto de la kvarlatero, vidavilde al Alzaca hotelo.\nEn 1756, en Jouy \u00ab J\u0302ui \u00bb, Ludoviko la XVa kaj Marie-The\u0301re\u0300se el Au\u0300strio (edzino de Francisko la 3a de Loreno, kiu ig\u0302is, pro sia edzig\u0302o, la imperiestro Fancisko la 1a ), subskribis aliancan traktaton."}, {"text_idx": "#000020", "text": "Stanislas, favora al tiu decido, preferis, por la placo, la protekton de la nova traktato ol la patronadon de Sankta Stanislas. Fontano komence estis dedic\u0302ita al la militaj gloroj de Ludoviko la XVa kaj estis destinita al la proviantadministracia placo. La brug\u0302ano Louis Cyffle\u0301 renovigis g\u0302in per abundaj kornoj, trofeoj, blazons\u0302ildoj kaj devizoj kiel : \u00ab Eterna traktato de konkorda jaro 1756 \u00bb, \u00ab La eksa kaj la nova fideleco nun aspiras la samon \u00bb, \u00ab la malkonkordo estas venkita de tiu alianco, kiun c\u0302iuj volis \u00bb. Super la s\u0302tona obelisko, trovig\u0302as plumba genio, kiu klarionas la eventon. (La originalo estas konservita en la lorena Muzeo. (Muse\u0301e lorrain ).\nTri barbaj maljunuloj, simbolantaj riverojn, vers\u0302as akvon en kurbborderan kaj plurloban basenon. La vizag\u0302oj, la surmetaj\u0302oj estas el plumbo. La konkego de la fontano, la rokimitanta bazo, la teraso, la obelisko estas el s\u0302tono.\nMemevidente, Cyffle\u0301 estis influata de la barokstila fontano de la kvar riveroj, kiun Bernin konstruis sur la placo \u00ab Piazza Navone \u00bb en Romo. La fasadoj de la placo estas samaspektaj : samaj modluraj s\u0302nuroj apartigantaj la etag\u0302ojn, samaj ornamaj\u0302oj ; nur la orient-suda flanko (pli malnova) montras ornamaj\u0302ojn pli prizorgatajn ol la apudaj kaj la c\u0302irkau\u0300aj\u0302oj de fenestro alportas ie-tie fantazion."}, {"text_idx": "#000021", "text": "La plej belaj s\u0302tuparoj de la placo (pro la s\u0302tonskulptitaj au\u0300 stukmodluraj ornamaj\u0302oj) estas situataj en la sud-orienta parto. Iliaj forg\u0302itaj feroj estas realigitaj de Jean Lamour.\nLa placon c\u0302irkau\u0300as duobla vico da tilioj, kiuj estis plantitaj en 1763."}]